Asociacijos nariais gali būti veiksnūs fiziniai asmenys: gydytojai otorinolaringologai – praktikai ir otorinolaringologijos srities gydytojai – rezidentai, turintys ne mažesnį kaip 1 (vienerių) metų otorinolaringologinio darbo stažą, taip pat pedagogai ir mokslininkai. 9. Asociacijos nariai privalo laikytis šių įstatų, mokėti stojamąjį įnašą, nario mokestį, vykdyti Asociacijos visuotinio narių susirinkimo sprendimus bei patys jame dalyvauti ir aktyviai siekti Asociacijos tikslų. 10. Asociacijos nariai turi sprendžiamojo balso teisę visuose Asociacijos visuotinio narių susirinkimuose ir gali būti renkami į visus Asociacijos valdymo organus. 11. Asmuo, atitinkantis įstatų 8 punkte nustatytus reikalavimus ir norintis tapti Asociacijos nariu, pateikia prašymą Asociacijos pirmininkui, nurodydamas gyvenamąją ir darbo vietą, pareigas bei darbo medicinoje ir otorinolaringologijoje stažą. Asociacijos narius priima Asociacijos visuotinis narių susirinkimas. 12. Asociacijos nariai privalo mokėti stojamuosius įnašus ir nario mokesčius, kurių dydžiai ir mokėjimo tvarka yra tvirtinami visuotinio narių susirinkimo sprendimu. 13. Asociacijos nariai gali tuo pat metu būti ir kitų medicinos draugijų nariais. 14. Asociacijos narys, norintis išstoti iš Asociacijos, pateikia prašymą Asociacijos pirmininkui. 15. Asociacijos narys, kuris nesilaiko Asociacijos įstatų, nepritaria jos tikslams, nemoka stojamųjų įnašų, nario mokesčio visuotinio narių susirinkimo nustatyta tvarka, gali būti pašalintas Asociacijos visuotinio narių susirinkimo sprendimu, priimtu paprastąja dalyvaujančių Asociacijos narių balsų dauguma. 16. Asociacijos narys turi tokias teises: 16.1. dalyvauti ir balsuoti Asociacijos visuotiniame narių susirinkime; 16.2. naudotis Asociacijos teikiamomis paslaugomis; 16.3. susipažinti su Asociacijos dokumentais ir gauti visą Asociacijos turimą informaciją apie jos veiklą; 16.4. bet kada išstoti iš Asociacijos. Tokiu atveju stojamieji įnašai ir nario mokesčiai ar kitaip Asociacijai nuosavybėn perduotos lėšos ir turtas negrąžinami; 16.5. kitas Lietuvos Respublikos teisės aktuose ir šiuose Asociacijos įstatuose nustatytas teises.